Eerste slukkie: Jan Braai se Braaibroodjies en burgers | LitNet
Eerste slukkie: Jan Braai se Braaibroodjies en burgers
LitNet NB-Uitgewersportaal 2020-10-22
Jan Braai: Braaibroodjies en burgers
Watter lekkerder manier is daar om samesyn te vier as met braai ... Sy TV-reeks, Braai vir erfenis, is te siene op kykNET.
Vir meer inligting oor Jan Braai besoek gerus braai.com.
Vir die voorblad van die boek het ons 'n supermodel nodig gehad. Nou, anders as met glanstydskrifte in die dae toe skoonheids- en modetydskrifte nog bestaan het, kan jy nie sommer net 'n paar braaibroodjie-agente bel en hoor wie beskikbaar is nie. Die mooiste en glansrykste braaibroodjies in die wêreld is almal in die boek wat jy in jou hande het en dis die einste "katalogus van modelle" waarvoor ons 'n voorblad moes skep. Toe besluit ek en my kollegas (ons verwys na onsself in die derde persoon as "Jan Braai en die Ontspan") om ons eie supermodel te skep wat op die voorblad kan pronk. Hier is sy.
(vir 6 braaibroodjies)
1 geel soetrissie (gesny)
2 skywe (omtrent 150 g)
240 g Cheddar-kaas (gesny of gerasper)
3 groot rooi tamaties (gesny)
Bou die braaibroodjies: Smeer botter of olyfolie aan een kant van elke sny brood (dis die kant wat buitentoe sal kyk wanneer jy die braaibroodjie aanmekaar gesit het). Sit die helfte van die snye brood op hul botterkante neer, smeer roomkaas oor en verdeel die rooi-uie, soetrissie, fetakaas, Cheddar-kaas en tamaties eweredig tussen hulle. Maal sout en swartpeper oor en strooi die pietersielie oor. Bedek met die oorblywende snye brood – botterkante na bo.
Braaibroodjies is draaibroodjies. Jy moet braaibroodjies gereeld omdraai en jy braai hulle in 'n toeklaprooster. As jy nie een het nie, koop een – verkieslik 'n verstelbare rooster sodat jy elke broodjie reg kan vasknyp. Jy wil matige hitte hê en die rooster moet redelik hoog bo die kole wees. Jou doelwit is om die kaas gesmelt en die res van die vulsel lekker warm te hê teen die tyd dat die buitekante goudbruin is. Om te keer dat die braaibroodjies vassit, help dit as jy die rooster telkens oop-en-toemaak ná die eerste paar kere se omdraai.